Diari Oficial de la Generalitat Valenciana


Sumari del DOGV 3139, del 10-12-1997 (1997/11334)

ORDRE de 3 de novembre de 1997, de la Conselleria de Cultura, Educació i Ciència, per la qual concedeix l'autorització d'obertura i funcionament en els nivells educatius que s'especifiquen en l'annex a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3139

Data del DOGV
:   10-12-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/11001


Data del document
:   03-11-1997

Organisme emissor
:   Conselleria de Cultura, Educació i Ciència

Tipus de document
:   Ordre

4011 ORDRE de 3 de novembre de 1997, de la Conselleria de Cultura, Educació i Ciència, per la qual concedeix l'autorització d'obertura i funcionament en els nivells educatius que s'especifiquen en l'annex a diversos centres docents privats. [97/X11763]
  
Els expedients han sigut incoats a instància dels representants de la titularitat dels centres, que sol·liciten l'autorització per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, mitjançant resolucions individualitzades per a cada centre, l'adequació de les instal·lacions proposades quant als espais educatius es refereix, al que disposa el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; i al seu cas, en allò disposat en els Reials Decrets específics dels cicles formatius de Formació Professional.
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, en el seu cas, el compromís d'aportar-lo abans de l'inici de les activitats educatives corresponents.
  
Atesos la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.
  
La disposició transitòria primera, punt 2, del Reial Decret 1.004/91, de 14 de juny, preveu la possibilitat de sol·licitar autorització per a impartir provisionalment els ensenyaments del sistema educatiu anterior que no s'hagueren extingit d'acord amb el calendari d'aplicació de la nova ordenació del sistema educatiu.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar l'obertura y funcionament en els nivells indicats en l'annex a cadascun dels centres que s'allisten en l'annex, amb al número d'unitats i capacitat màxima de llocs escolars que s'hi especifiquen.
  
Segon
  
Modificar, en el seu cas, simultàniament l'autorització corresponent als altres nivells educatius dels centres, en els termes que per a cadascun d'aquests s'assenyala en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obligatòria i les dels nivells encara no implantats tindrà efecte progressiu, a mesura que es vagen implantant els ensenyaments autoritzats, i les referides a la resta de nivells tindran vigència des de l'inici del curs escolar 1997/98.
  
Així mateix els centres podran continuar impartint els ensenyaments del sistema educatiu anterior a la LOGSE en tant en quant no s'extingisquen, d'acord amb el calendari vigent d'implantació de la nova ordenació del sistema educatiu.
  
DISPOSICIONS ADDICIONALS
  
Primera
  
El centres que no hagen aportat la relació de professors i titulacions respectives hauran de fer-ho davant la Direcció Territorial corresponent, que haurà d'aprovar-la, amb informe previ de la Inspecció Educativa abans de l'inici de les activitats educatives corresponents.
  
Segona
  
Els centres hauran de complir allò establert en l'article 6 del Reial Decret 1.004/1991 (BOE de 36 de juny), i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per l'accessibilitat i eliminació de barreres arquitectòniques.
  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir del dia següent al de la seua publicació en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.
  
València, 3 de novembre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex
  
Centre: Sant Jaume Apòstol
  
Titular: Patronato de Educación y Cultura de Montcada
  
Adreça: c/ Madrid, 7
  
Localitat: Montcada
  
Província: València
  
Codi: 05023291
  
Ensenyaments que s'autoritzen:
  
- Educació Secundària Obligatòria amb 16 unitats i 480 llocs escolars
  
- Cicles formatius amb 17 unitats i 510 llocs escolars en doble torn distribuïts en:
  
\* Grau Mitjà
  
(1r torn) 1 unitat de Gestió Administrativa
  
2 unitats d'Electromecànica de Vehicles
  
2 unitats de Mecanització
  
2 unitats d'Equips i Instal·lacions Electrotècniques
  
\* Grau Superior
  
(2n torn) 2 unitats d'Administració i Finances
  
2 unitats d'Automoció
  
2 unitats de Desenvolupament de projectes Mecànics
  
2 unitats d'Instal·lacions Electromecàniques
  
2 unitats de desenvolupament i aplicacions de Projectes de Construcció
  
Composició resultant de la resta del centre:
  
- 6 unitats d'Educació Infantil (II cicle) amb 119 llocs escolars
  
- 18 unitats d'Educació Primària amb 447 llocs escolars
  
- 6 unitats de Batxillerat amb 209 llocs escolars, amb les següents modalitats: Ciències de la Natura i Salut; Humanitats i Ciències Socials; i Tecnològic.
  
Així mateix, s'autoritza provisionalment al centre per a continuar impartint els ensenyaments de FP II del sistema educatiu anterior fins la seua extinció, d'acord amb el calendari d'implantació de la LOGSE.
  
Centre: Juan Badal March II
  
Titular: Centro de Enseñanzas Técnico Profesionales, SA.
  
Adreça: c/ Alfambra, 4
  
Localitat: València
  
Província: València
  
Codi: 15587183
  
Ensenyaments que s'autoritzen:
  
Cicles formatius de grau superior sempre i quan siguen impartits en doble torn, de:
  
- Tècnic Superior en Higiene Bucodental amb 2 unitat i 60 llocs escolars (2 cicles)
  
- Tècnic Superior en Educació Infantil amb 2 unitat i 60 llocs escolars (1 cicle)
  
- Tècnic Superior en Salut Ambiental amb 2 unitats i 60 llocs escolars (1 cicle).
  
La implantació efectiva d'aquests ensenyaments amb efectes des de l'inici del curs 97/98, anirà acompanyada de l'extinció progressiva de les que el centre tenia autoritzades amb anterioritat, sense que en cap moment el nombre total d'unitats en funcionament en els dos torns puga excedir de sis, atès que en un únic torn la capacitat màxima es de 3 unitats (90 llocs escolars).
  
Queda modificada així mateix la denominació genèrica de l'esmentat centre, que passa a ser la de Centre autoritzat de Formació Professional. de grau superior.
  
Centre: Luz Casanova
  
Titular: Damas Apostólicas del Sagrado Corazón de Jesús
  
Adreça: c/ Luz Casanova, 8
  
Localitat: València
  
Província: València
  
Codi: 53859469
  
Ensenyaments que s'autoritzen:
  
- 3 unitats d'Educació Infantil (II cicle) amb 64 llocs escolars
  
Composició resultant de la resta del centre:
  
- 8 unitats d'Educació Primària amb 200 llocs escolars (de les quals 2 unitats corresponen al primer cicle de l'Educació Secundària Obligatòria d'acord amb l'Ordre d'aquesta Conselleria de 13 de juny de 1997 (DOGV de 9 de setembre de 1997).